22. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 256 της 13/21 Ιουν. 1991 (ΦΕΚ Α΄ 95) Χορήγηση άδειας Ηλεκτρολόγου Θεάτρου. Έχοντας υπόψη: 1.Τις διατάξεις: α)Των άρθρ. 3, 5 και 6 του Νόμ. 6422/1934 (ΦΕΚ 412 Α΄) «Περί ασκήσεως του επαγγέλματος του Μηχανολόγου κ.λπ. «όπως αυτές τροποποιήθηκαν και συμπληρώθηκαν με το Ν.Δ. 1150/1949. β)Του Β.Δ. 13/19 Φεβρ. 1936 (ΦΕΚ 98 Α΄) «Περί συμπληρώσεως Δ/τος περί αδειών εκτελέσεως και πτυχίων επιβλέψεως ηλεκτρολογικών εγκαταστάσεων». γ)Του Νόμ. 4483/1965 (ΦΕΚ 118 Α΄) «περί καταργήσεως του υποχρεωτικού κρατικού ελέγχου των εσωτερικών ηλεκτρικών εγκαταστάσεων και άλλων τινών διατάξεων». δ)Του Β.Δ. 699/1971 (ΦΕΚ 233Α΄) «Περί ασκήσεως επαγγέλματος υπό των Ηλεκτρολόγων Υπομηχανικών πτυχιούχων Ανωτέρων Τεχνικών Σχολών». ε)Του Νόμ. 2979 της 3/6 Αυγ. 1922 «Περί ηλεκτρικών εγκαταστάσεων». στ)Του Π.Δ. 262/1988 (ΦΕΚ 106 Α΄) «Τροποποίηση και συμπλήρωση διατάξεων του Β.Δ. από 19.3.1936, του Β.Δ. από 19/26.3.1938 και του Β.Δ. 328/1963 «περί της άσκησης του επαγγέλματος του ηλεκτρολόγου». ζ)Του Νόμ.1558/1985 (ΦΕΚ 137 Α΄) «Κυβέρνηση και Κυβερνητικά Όργανα». η)Του Π.Δ. 229/1986 (ΦΕΚ 96 Α΄) «Σύσταση και Οργάνωση της Γενικής Γραμματείας Βιομηχανίας» και του Π.Δ. 396/1989 (ΦΕΚ 172 Α΄) «Οργανισμός της Γενικής Γραμματείας Βιομηχανίας». (Αντί για τη σελ.  56,11(α) Σελ.  56,11(β) Τεύχος 1402 Σελ. 81 Μηχανολόγοι, Ηλεκτρολόγοι, Ναυπηγοί και Μηχανοδηγοί 13.Β.γ.21-22 2.Την Υ.1074/14.5.1990 (ΦΕΚ 325 Β΄) κοινή απόφαση του Πρωθυπουργού και του Υπουργού Βιομηχανίας, Ενέργειας και Τεχνολογίας για ανάθεση αρμοδιοτήτων στον Υφυπουργό Βασίλειο Μαντζώρη. 3.Την 273/1991 γνωμοδότηση του Συμβουλίου της Επικρατείας, ύστερα από πρόταση του Υφυπουργού Βιομηχανίας, Ενέργειας και Τεχνολογίας, αποφασίζουμε: Δικαιώματα και Υποχρεώσεις Ηλεκτρολόγων Θεάτρου Άρθρ.1.-Οι κάτοχοι άδειας ηλεκτρολόγου θεάτρου έχουν τα παρακάτω δικαιώματα και υποχρεώσεις: α)Διενεργούν κατ’ εξαίρεση των περιοριστικών διτάξεων του Π.Δ. 252/1988, την ρευματοληψία από το δίκτυο της ΔΕΗ για την ηλεκτροδότηση προσκαίρων ηλεκτρολογικών εγκαταστάσεων, θεάτρων, τηρουμένων των διατάξεων του άρθρ. 3 του Νόμ. 4483/1965. β)Εκδίδουν, κατ’ εξαίρεση των περιοριστικών διατάξεων του Π.Δ. 252/1988, πιστοποιητικά επανελέγχου ηλεκτρολογικής εγκατάστασης θεάτρου, σύμφωνα με τις διατάξεις του Νόμ. 4483/1965. γ)Είναι υπεύθυνοι για την ασφαλή παροχή του ρεύματος, την ασφαλή τροφοδότηση και διανομή του φορτίου στο σύνολο των φωτιστικών σωμάτων, ή άλλων ηλεκτρικών οργάνων, που εξυπηρετούν αποκλειστικά την παράσταση. δ)Είναι υπεύθυνοι για την καλή λειτουργία της πρόσθετης ηλεκτρικής εγκατάστασης, που τροφοδοτεί τα φωτιστικά σώματα, ως και τα λοιπά όργανα που εξυπηρετούν αποκλειστικά την παράσταση. ε)Είναι υπεύθυνοι για την καλή λειτουργία του κύριου φωτισμού του θεάτρου, του βοηθητικού φωτισμού, ως και του φωτισμού πανικού. στ)Εκτελούν τις πρόσθετες ηλεκτρικές εγκαταστάσεις των φωτιστικών, ή άλλων οργάνων, που εξυπηρετούν αποκλειστικά την παράσταση. Προσόντα Άρθρ.2.-1.1.Η άδεια ηλεκτρολόγου θεάτρου χορηγείται σε όσους εργάζονται σε θεατρικές Επιχειρήσεις με εξαρτημένη σχέση εργασίας και προσκομίσουν εναλλακτικά : (α) ΄Αδεια Υπομηχανικού Ηλεκτρολόγου Α και Β τάξης που εκδίδεται σύμφωνα με τις διατάξεις του Β.Δ/τος  699/1971. Σελ.  56,12(β) Τεύχος 1402 Σελ. 82 1.1 (β) ΄Αδεια ηλεκτρολόγου εγκαταστάτη Α΄ειδικότητας 1 ης , 2 ης , 3 ης  κατηγορίας που εκδίδονται σύμφωνα με τις διατάξεις του Β.Δ/τος 13 Φεβρ. 1936 όπως έχει τροποποιηθεί και συμπληρωθεί μεταγενέστερα  1.1. (γ) ΄Αδεια επίβλεψης Α΄ ειδικότητας που έχει εκδοθεί σε αντικατάσταση της άδειας ηλεκτρολόγου εγκαταστάτη Α΄ ειδικότητας 1 ης , 2 ης , 3 ης  κατηγορίας κατά τις διατάξεις του Β.Δ/τος 4/25 Νοεμ. 1949 και του Π.Δ./τος 252/1988. Το άρθρ. 2 αντικαταστάθηκε ως άνω από την παρ. 1 του άρθρ. 1 του Π.Δ. 277/23-31 Αυγ. 1994 (ΦΕΚ Α΄144), κατωτ. αριθ. 23. Σύμφωνα δε με την παρ. 2 του ίδιου άρθρ. Π.Δ. 277/1994 ορίστηκε ότι: «Στις αρμόδιες υπηρεσίες του Υπουργείου Βιομηχανίας, Ενέργειας και Τεχνολογίας τηρείται μητρώο αδειών που εκδίδονται σύμφωνα με τα προαναφερόμενα». Δικαιολογητικά Άρθρ.3.-Για την απόκτηση άδειας Ηλεκτρολόγου θεάτρου, σύμφωνα με τις διατάξεις αυτού του Π.Δ/τος πρέπει να υποβάλλουν στις αρμόδιες υπηρεσίες του Υπουργείου Βιομηχανίας, Ενέργειας και Τεχνολογίας τα ακόολουθα δικαιολογητικά : (α) Αίτηση του ενδιαφερόμενου με δύο (2) πρόσφατες φωτογραφίες. (β) Τη σύμφωνα με το ανωτέρω εδ. 1.1. του άρθρ. 2 επαγγελματική άδεια ή ακριβές αντίγραφό της. (γ) Υπεύθυνη δήλωση του Νομ. 1599/1986 του ενδιαφερόμενου ότι εργάζεται σε θεατρική επιχείρηση με σχέση εξαρτημένης εργασίας ή αντίγραφο της σύμβασης εργασίας του ενδιαφερόμενου με θεατρική επιχείρηση, από την οποία να προκύπτει ότι προσελήφθη και εργάζεται ως ηλεκτρολόγος θεάτρου. 13.Β.γ.22 Μηχανολόγοι, Ηλεκτρολόγοι, Ναυπηγοί και Μηχανοδηγοί (δ) Παράβολο Δημοσίου Ταμείο 4.100 δρχ., το οποίο θα αναπροσαρμόζεται σύμφωνα με την Κ.Υ.Α. με αριθμό 67/3/Φ.Γ.Θ./15.2.1991 (ΦΕΚ Β΄113). Το άρθρ. 3 αντικαταστάθηκε ως άνω από την παρ. 3 του άρθρ. 1 του Π.Δ. 277/23-31 Αυγ. 1994 (ΦΕΚ Α΄144), κατωτ. αριθ. 23. Τελικές Διατάξεις Άρθρ.4.-Η άδεια ηλεκτρολόγου θεάτρου δεν υπόκειται σε θεώρηση. Άρθρ.5.-Με απόφαση του Υφυπουργού Βιομηχανίας, Ενέργειας και Τεχνολογίας καθορίζεται το έντυπο της άδειας. Άρθρ.6.-Ανεξαρτήτως των ποινών του άρθρ. 9 του Νόμ. 6422/1934, επιβάλλονται σύμφωνα με τις διατάξεις του Νόμ. 2979/1922, στους ηλεκτρολόγους θεάτρου και οι κατωτέρω ποινές: Για παραβάσεις του Κανονισμού Εσωτερικών Ηλεκτρικών Εγκαταστάσεων (ΕΗΕ), που επιφέρουν μείωση της ασφάλειας της εγκατάστασης ή τρίτων και ανάλογα με τη σοβαρότητα της παράβασης, επιβάλλεται πρόστιμο, μέχρι 500.000 δραχμές, ή προσωρινή, ή οριστική αφαίρεση της άδειας ηλεκτρολόγου θεάτρου. Η βεβαίωση των παραβάσεων γίνεται από τις αρμόδιες Υπηρεσίες του Υπουργείου Βιομηχανίας, Ενέργειας και Τεχνολογίας. Άρθρ.7.-Μετά την παρέλευση τεσσάρων (4) μηνών από την έναρξη ισχύος του παρόντος, απαγορεύεται η απασχόληση από θεατρικές επιχειρήσεις ηλεκτρολόγου θεάτρου με σχέση εξαρτημένης εργασίας, εάν αυτός δεν είναι κάτοχος αδείας που έχει εκδοθεί κατά τις διατάξεις του παρόντος. Το άρθρ. 7 αντικαταστάθηκε ως άνω απ΄την παρ. 3 του άρθρ. 1 του Π.Δ. 277/23-31 Αυγ. 1994 (ΦΕΚ Α΄144), κατωτ. αριθ. 23. Άρθρ.8.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 